Public procurement notice: Contract Notice
Published: 2021-02-23
Buyer: BIOFOS A/S
Country: DK
Contract type: Works
Procedure: Competitive procedure with negotiation
CPV classification: 42996000 | 45232420 | 45252000 | 45252100 | 45252140
Submission deadline: 2021-03-23
Award criteria: The most economic tender

Technical requirements: Dette udbud vedrører en totalentreprise omfattende levering, indbygning og idriftsættelse af et termisk hydrolyseanlæg (THP), der skal indgå i slambehandlingen på Renseanlægget Damhusåen.
Opgaven omfatter opførelsen en ny bygning til THP-processen med hjælpeprocesser, håndtering af rør for slam, gas, damp, renset spildevand og drikkevand mv. nødvendigt for den samlede leverance og funktion af THP-processen. Der skal inkluderes forsyning og styring af alle processerne. I områderne, hvor der skal graves ud til fundament til bygning og graves ud for rørføring, vil der være betonfundamenter fra tidligere bygninger, der må forventes at skulle fjernes i byggeprocessen.
Der er tale om en totalentreprise, hvilket betyder at hele opgaven skal designes, projekteres, leveres, bygges og monteres, samt afslutningsvis testes og afleveres af totalentreprenøren.
Opgaverne er mere detaljeret beskrevet i "Proces-, funktion- og omfangsbeskrivelsen" samt i "Kravspecifikationer" vedlagt i bilagsmappe 3.
Ved udvælgelsen blandt de ansøgere, der ikke skal udelukkes på grund af personlige eller retlige forhold, og som opfylder mindstekravene til økonomisk og teknisk egnethed, vil ordregiver vælge de 3 ansøgere, som samlet set vurderes at have den mest relevante tekniske og faglige erfaring ud fra de fremlagte referencer. Ved mest relevante forstås referencer, der på så mange punkter som muligt svarer til det udbudte anlæg. Herunder tillægges det positiv betydning, at referencerne angår anlæg der behandler tilsvarende slamtyper og -kvaliteter som det udbudte, at referenceprojekterne er driftsmæssigt afleverede, og at der foreligger driftsdata fra disse anlæg.
Service- og vedligeholdelsesaftale (totalserviceaftale) for de første 5- år efter afleveringen af THP-anlægget. Leverandøren skal i serviceaftaleperioden servicere termisk hydrolyse-anlægget, dvs. alle anlægsdele og komponenter omfattet af den indgåede totalentreprisekontrakt vedrørende termisk hydrolyseanlæg på Renseanlæg Damhusåen, hvorved leverandøren garanterer, at anlægget ud over, hvad der måtte være dækket af fabriksgarantien, holdes i driftsklar stand, herunder at anlægget repareres inkl. levering af reservedele, vedligeholdes og serviceres i 5 år fra afleveringstidspunktet, således at der opnås en samlet oppe-tid for anlægget.
Der vil blive indgået 1 totalentrepriseaftale med 1 entreprenør. Kontrakten opdeles ikke i delaftaler, da dette på grund af opgavens kompleksitet vurderes at medføre væsentlige ulemper på grund af det øgede antal grænseflader og den deraf følgende risiko for uklarheder vedrørende ansvaret for den samlede funktion af anlægget.
1) Ansøger skal have en årsomsætning i hvert af de seneste 3 afsluttede regnskabsår på minimum 100 mio. DKK.
2) Ansøger skal have en egenkapital på minimum 20 mio. DKK for hvert af de seneste 3 afsluttede regnskabsår.
1) Ansøger skal have minimum 2 referencer og maksimum 5 referencer vedrørende leverance af sammenlignelige anlæg, som ansøger har udført i løbet af de seneste 5 år. Med "sammenlignelige anlæg" menes udførelse af design, etablering og procesmæssig indkøring af termisk hydrolyseanlæg med en kapacitet og kontraktværdi, tilsvarende den udbudte. Ansøger skal angive minimum 2 referencer omfattende design, minimum 2 referencer omfattende etablering og minimum 1 reference omfattende indkøring. Flere eller alle af ovenstående emner (design, etablering og indkøring) kan være indeholdt i samme reference. Hver reference må maksimalt fylde 2 A4-sider.
2) Ansøger skal have tredjepartscertificeret kvalitetssikringssystem og miljøledelsessystem svarende til ISO 9001 og ISO 14001 eller tilsvarende.
Aftalegrundlaget er "Almindelige betingelser for totalentreprise i bygge- og anlægsvirksomhed" med BIOFOS' fravigelser, tilføjelser og præciseringer (ABT18- BIOFOS).
Ansøgere, der befinder sig i en obligatorisk udelukkelsesgrund, jf. udbudslovens § § 135-136, vil blive udelukket fra deltagelse og vil ikke komme i betragtning til den udbudte totalentreprisekontrakt, medmindre ansøgeren fremlægger tilstrækkelig dokumentation for, at ansøgeren er pålidelig, jf. udbudslovens § 138.
Tilsvarende vil ansøgere, der befinder sig i en af frivillige udelukkelsesgrundene i udbudslovens § 137, stk. 1, nr. 1, nr. 2 eller nr. 4, vil blive udelukket fra deltagelse og vil ikke komme i betragtning til den udbudte kontrakt, medmindre ansøgeren fremlægger tilstrækkelig dokumentation for, at ansøgeren er pålidelig, jf. udbudslovens § 138.
— Grunde vedrørende tilsidesættelse af gældende forpligtelser inden for miljø-, social- eller arbejdsretlige område (udbudslovens § 137, stk. 1, nr. 1).